Aari
Aari ( ’pinta-ala’, tunnus a) on pinta-alan yksikkö ja kooltaan sata neliömetriä. Neliön muotoinen aari on siis 10 metriä × 10 metriä. Sata aaria on hehtaari. Aaria on käytetty pienistä pellon tai metsän aloista puhuttaessa.
Arkadi
Arkadi on pylväiden tai pilareiden kannattama holvikaarten sarja, tai myös käytävä, jonka seinämänä on tällainen pylväikkö. Pylväiden välissä on usein sisäänkäyntejä pieniin liikkeisiin; laajempi arkadi on ostoskeskuksen edeltäjä. Ostoskeskukseksi kasvanutta arkadia sanotaan usein pasaasiksi tai galleriaksi. Pylväiden välissä voi olla myös videopelejä; etenkin Yhdysvalloissa on videoarkadeja.